नोकिया ब्रांड को दोबारा पहचान देने वाली एचएमडी गोल्बल कंपनी इन दिनों लेटेस्ट हैंडसेट Nokia X5 के लांच की तैयारियों में जुटी है। लांच से पहले ही ये हैंडसेट काफी लोकप्रियता हासिल किया जा रहा है। स्मार्टफोन के दीवानों को इसका बेसब्री से इंतजार है। हाल ही में लीक के आधार पर जानकारी मिली थी कि कंपनी इसे 11 जुलाई को लांच करने की योजना बना रही है। वहीं इसी बीच कंपनी ने एक टीजर जारी कर इस खबर को और भी ज्यादा मजबूती दी। टीजर के मुताबिक़ हैंडसेट 11 जुलाई को शाम पांच बजे लांच होगा। वहीं यह उम्मीद जताई जा रही है कि कंपनी इसे Nokia 5.1 Plus के नाम से पेश करेगी। ख़ास यह है कि लांचिग का पूरा प्रोग्राम लाइव स्ट्रीमिंग के जरिया लोगों तक पहुंचाया जाएगा।